מספר פנימי: 477172
הכנסת התשע-עשרה

יוזמים:      חברי הכנסת	דב חנין
					יריב לוין
					דוד אזולאי
					יצחק הרצוג
					שלי יחימוביץ'
					מיקי רוזנטל
					מוחמד ברכה
					חנא סוייד
					עפו אגבאריה
					ניצן הורוביץ
					איתן כבל
					תמר זנדברג
					סתיו שפיר
					מיכל רוזין	

				פ/1156/19			

הצעת חוק הנפט (תיקון – הגנת הסביבה), התשע"ג–2013
תיקון סעיף 1 	1.	בחוק הנפט, התשי"ב–1952 (להלן – החוק העיקרי), בסעיף 1 – 	
		(1)	בהגדרה "נפט", אחרי "קרובים להם" יבוא "פצלי שמן";	
		(2)	בהגדרה "שדה נפט", בסופה יבוא "לרבות שטחים תת-ימיים כמשמעותם בחוק השטחים התת-ימיים, התשי"ג–1953";	
		(3)	בהגדרה "סיכון", בסופה יבוא "לרבות סיכון סביבתי";	
		(4)	אחרי ההגדרה "סיכון" יבוא:	
			""סיכון סביבתי" – מעשה או מחדל הפוגע או עלול לפגוע בסביבה;	
			"סביבה" – לרבות קרקע, אויר, מים, חי וצומח;"	
		(5)	בסופו יבוא:	
			""תכנית" – כהגדרתה בחוק התכנון והבנייה;	
			"חוק התכנון והבנייה" – חוק התכנון והבנייה, התשכ"ה–1965."	
תיקון סעיף 3	2.	בסעיף 3 לחוק העיקרי –	
		(1)	במקום סעיף קטן (א) יבוא: 	
			"(א)	השר ימנה מועצה מייעצת של תשעה חברים (להלן – המועצה), וזה הרכבה: 	
				(1)	ארבעה נציגי ממשלה, ובהם נציג השר להגנת הסביבה;	
				(2)	חמישה נציגי ציבור ובהם נציג אחד לפחות של גופים ציבוריים שעניינם בשמירת איכות הסביבה מתוך רשימת מועמדים שיציגו גופים אלה; לעניין זה, "גופים ציבוריים שעניינם בשמירת איכות הסביבה" – הגופים המפורטים בחלק א' בתוספת לחוק ייצוג גופים ציבוריים שעניינם בשמירת איכות הסביבה (תיקוני חקיקה), התשס"ג–2002.;	
				(3)	החברים יתמנו לשלוש שנים, ואפשר לחזור למנותם, ובלבד שלא יכהנו יותר משתי תקופות כהונה רצופות."	
		(2)	במקום סעיף קטן (ז) יבוא:	
			"(ז)	בכל ישיבה של המועצה יירשם ויוקלט פרוטוקול הישיבה; הפרוטוקול וכן כל חומר שנמסר למועצה יהיו פתוחים לעיון הציבור ויפורסמו באתר האינטרנט של משרד התשתיות הלאומיות, בכפוף לסייגים המנויים בסעיף 9 לחוק חופש המידע, התשנ"ח–1998."	
תיקון סעיף 4	3.	בסעיף 4 לחוק העיקרי –	
		(1)	אחרי "בחיפושי נפט" יבוא "לרבות תנאים אשר מטרתם למנוע או לצמצם סיכון סביבתי";	
		(2)	בסופו יבוא "עקרונות פעולה אשר מטרתם למנוע או לצמצם סיכון סביבתי, ייקבעו בהתייעצות עם השר להגנת הסביבה ובאישור ועדת הפנים והגנת הסביבה של הכנסת."	
החלפת סעיף 5	4.	במקום סעיף 5 לחוק העיקרי יבוא:	
		"שטח חיפוש	5.	השר, לאחר התייעצות עם המועצה, רשאי לקבוע, בהודעה שפורסמה ברשומות, כי שטח משטחי המדינה, יהיה שטח המיועד לחיפוש נפט ולהפקתו (להלן – שטח חיפוש), ובלבד שקביעה כאמור תואמת תכנית בתוקף החלה על השטח, ורשאי הוא באותה הדרך, לחזור ולסגור שטח חיפוש, כולו או מקצתו."	
תיקון סעיף 7	5.	בסעיף 7(א) לחוק העיקרי, במקום "על כל שטח ובכל תנאי שיראה לנכון" יבוא "על שטח חיפוש ובכל תנאי שיראה לנכון וכן יקבע בהיתר תנאים למניעה ולצמצום הפגיעה בסביבה,".	
תיקון סעיף 8	6.	בסעיף 8(א) לחוק העיקרי, אחרי "שפורטו היתר" יבוא "מתן היתר או פקיעתו".	
תיקון סעיף 12	7.	בסעיף 12 לחוק העיקרי, במקום "פקיעת" יבוא "מתן ופקיעת".	
תיקון סעיף 14	8.	בסעיף 14 לחוק העיקרי, במקום "פתוח" יבוא "חיפוש".	
תיקון סעיף 15	9.	בסעיף 15 לחוק העיקרי –	
		(1)	בסעיף קטן (א1), אחרי פסקה (4) יבוא:	
			"(5)	פירוט והערכה של מכלול ההשפעות הצפויות על הסביבה כתוצאה ממתן הרישיון וזכויותיו של בעל הרישיון וכן הצעות לאמצעים למניעת השפעות שליליות על הסביבה, שיש לכלול בהוראות הרישיון; לעניין זה, "אמצעים למניעת השפעות שליליות על הסביבה" – אמצעים למניעת השפעות או מפגעים בלתי הדירים או הפחתתם, חיסכון בניצול משאבי טבע, אמצעי ניטור או מעקב או אמצעים אחרים שעניינם הגנה על הסביבה.";	
		(2)	בסעיף קטן (ג), בכל מקום, במקום "פתוח" יבוא "חיפוש", ובמקום "הפתוח" יבוא "החיפוש";	
		(3)	בסעיף קטן (ד), בסופו יבוא "או בקשה שאינה כוללת בדיקות סביבתיות ואמצעים למניעת הפגיעה בסביבה."	
תיקון סעיף 16	10.	בסעיף 16(א) לחוק העיקרי –	
		(1)	אחרי "והתנאים שבהם יינתן" יבוא "לרבות תנאים למניעה או לצמצום הפגיעה בסביבה".	
		(2)	אחרי "ובתנאים שיראה לנכון" יבוא "לרבות התנאים הדרושים למניעה או לצמצום הפגיעה בסביבה";	
תיקון סעיף 18	11.	בסעיף 18(ב) לחוק העיקרי – 	
		(1)	בפסקה (1), במקום "והוא חייב" יבוא "והוא רשאי", ובמקום "ובהתאם ללוח הזמנים שבתנאי הרישיון, או שהמנהל נתן ארכה לביצועו" יבוא "ובהתאם לתנאי הרישיון";	
		(2)	בפסקה (2), במקום "חייב" יבוא "רשאי";	
		(3)	בסופו יבוא:	
			"(3)	על אף האמור בסעיף זה, לא יאריך המנהל את תקופת הרישיון אם גרם בעל הרישיון לנזק ניכר לסביבה בשטח הרישוי."	
תיקון סעיף 22	12.	בסעיף 22 לחוק העיקרי, אחרי "על חיפושי הנפט שערך" יבוא "על כל סיכון  ועל פעולות שנקט למניעה ולצמצום הפגיעה בסביבה".	
תיקון סעיף 23	13.	בסעיף 23 לחוק העיקרי –	
		(1)	בסעיף קטן (א), בסופו יבוא "וכן על כל סיכון בשטח הרישוי ועל פעולות שנקט למניעה ולצמצום הפגיעה בסביבה.";	
		(2)	בסעיף קטן (ב), בסופו יבוא "למעט ידיעות הנוגעות לסיכון ופעולות שנקט למניעה ולצמצום הפגיעה בסביבה".	
הוספת סעיף 23א	14.	אחרי סעיף 23 לחוק העיקרי יבוא:	
		"דוח סביבתי	23א.	בעל הרישיון יצרף לכל דוח המוגש לפי סעיפים 22 ו-23 דיווח על סיכונים סביבתיים אפשריים ועל פעולות שננקטו כדי למנועם ולצמצמם."	
תיקון סעיף 24	15.	בסעיף 24 לחוק העיקרי, בסופו יבוא "או לפי כל דין אחר, לרבות קביעת גבולות שדה הנפט בהתאם לתכנית מאושרת."	
תיקון סעיף 34	16.	בסעיף 34 לחוק העיקרי, במקום "בכפוף לתקנות" יבוא "בכפוף לכל דין".	
תיקון סעיף 35	17.	בסעיף 35(א) לחוק העיקרי, אחרי "רשאי" יבוא "בכפוף לכל דין ולאחר קבלת  היתר או רישיון הנדרש על פי כל דין,".	
תיקון סעיף 37	18.	בסעיף 37 לחוק העיקרי, סעיף קטן (ב) – בטל. 	
תיקון סעיף 42	19.	בסעיף 42 לחוק העיקרי –	
		(1)	בפסקה (3), במקום "בעל זכות הנפט" יבוא "המנהל";	
		(2)	פסקה (4) – תימחק.	
תיקון סעיף 44	20.	בסעיף 44 לחוק העיקרי – 	
		(1)	פסקה (6) – תימחק;	
		(2)	בפסקה (7), במקום הסיפה החל במילים "שהכריז עליה השר" יבוא "שהשר קבע כמטרת נפט, בהתייעצות עם המועצה ובאישור ועדת הכלכלה של הכנסת."	
ביטול סעיף 45	21.	סעיף 45 לחוק העיקרי – בטל.	
תיקון סעיף 47	22.	בסעיף 47 לחוק העיקרי –	
		(1)	אחרי "זכות נפט" יבוא "וכן בעל היתר מוקדם";	
		(2)	במקום הסיפה החל במילה "להוראות" יבוא "להוראות כל דין לרבות דיני התכנון והבנייה לעניין תכניות והיתרים."	
תיקון סעיף 48	23.	בסעיף 48 לחוק העיקרי –	
		(1)	בסעיף קטן (א), הסיפה החל במילים "ולאחר מילוי" – תימחק;	
		(2)	בסעיף קטן (ב), הסיפה החל במילים "ולאחר מילוי החובות" – תימחק;	
		(3)	בסעיף קטן (ג), בסופו יבוא "לרבות החזרת המצב לקדמותו, שיקום השטח וקיום תנאים נוספים שקבע המנהל."	
תיקון סעיף 51	24.	בסעיף 51 לחוק העיקרי, אחרי "זכות נפט" יבוא "למעט פעולות למניעה או  לצמצום פגיעה בסביבה".	
תיקון סעיף 53	25.	בסעיף 53 לחוק העיקרי, אחרי "ראה השר" יבוא "או השר להגנת הסביבה בכל הנוגע לסיכון סביבתי", ואחרי "רשאי השר" יבוא "או השר להגנת הסביבה, לפי העניין".	
ביטול סעיף 59	26.	סעיף 59 לחוק העיקרי – בטל.	
תיקון סעיף 60	27.	בסעיף 60 לחוק העיקרי –	
		(1)	בסעיף קטן (א), במקום "יקבע המנהל זמן המתקבל על הדעת שבו יוכל בעל הזכות לסלק" יבוא "בעל הזכות יסלק"; 	
		(2)	בסעיף קטן (ב), אחרי "באותו מצב" יבוא "כפי שהיה לפני שהתחיל בפעולותיו". 	
תיקון סעיף 62	28.	בסעיף 62 לחוק העיקרי, במקום "הרבים" יבוא "הציבור, ויפורסם באתר האינטרנט של משרד התשתיות", ואחרי "ורשאי השר לקבוע" יבוא "בהתייעצות עם המועצה".	
הוספת סעיף 74א	29.	אחרי סעיף 74 יבוא: 	
		"אחריות נושא משרה בתאגיד	74א.	(א)	מעביד ונושא משרה בתאגיד חייבים לפקח ולעשות כל שניתן למניעת ביצוע עבירה לפי חוק זה בידי עובד מעובדיו, בידי התאגיד או בידי עובד מעובדי התאגיד, לפי העניין; המפר הוראה זו, דינו – קנס כאמור בסעיף 61(א)(4) לחוק העונשין, התשל"ז–1977. 	
						(ב)	נעברה עבירה לפי חוק זה בידי עובד, בידי תאגיד או בידי עובד מעובדי התאגיד, חזקה כי המעביד, או נושא המשרד בתאגיד, לפי העניין, הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.	
						(ג)	בסעיף זה, "נושא משרה בתאגיד" – מנהל פעיל בתאגיד, שותף למעט שותף מוגבל, או בעל תפקיד אחר בתאגיד האחראי מטעם התאגיד על התחום שבו נעברה העבירה."	
תיקון סעיף 75	30.	בסעיף 75 לחוק העיקרי, בסופו יבוא "ובלי לגרום לסיכון סביבתי".	
תיקון סעיף 77	31.	בסעיף 77(ב) לחוק העיקרי, אחרי "מנהל מחלקת העתיקות;" יבוא "לא יעשה בעל היתר מוקדם או בעל זכות נפט כל פעולה בתחום מאה מטר מגן לאומי או שמורת טבע, כהגדרתם בחוק גנים לאומיים, שמורות טבע, אתרים לאומיים ואתרי הנצחה, התשנ"ח–1998, אלא באישור הרשות לשמירת הטבע והגנים הלאומיים", במקום "ואין הסכמה פוטרת" יבוא "אין הסכמה או אישור כאמור פוטרים", ובמקום "אותה פקודה" יבוא "אותם חיקוקים". 	
תיקון סעיף 78	32.	בסעיף 78 לחוק העיקרי, בכל מקום, במקום "פתוח" יבוא "חיפוש".	
תיקון סעיף 82	33.	בסעיף 82 לחוק העיקרי, אחרי "בכל ענין הנוגע לביצועו, לרבות" יבוא "למעט תקנות שעניינן קביעת תנאים למניעה או לצמצום סיכון סביבתי, ולרבות", ובסופו יבוא "השר להגנת הסביבה רשאי, לאחר התייעצות עם השר והמועצה, להתקין תקנות שעניינן קביעת תנאים למניעה או לצמצום סיכון סביבתי בחיפוש נפט."	

דברי הסבר

חוק הנפט, שנחקק בשנת 1952, לא כולל בתוכו מנגנוני הסדרה ובקרה סביבתיים. כיום למעלה משישים שנה, ברור לכל כי יש צורך בהסדרת מנגנוני בקרה סביבתיים החיוניים בכל הנוגע לחיפושי נפט וגז ולהפקתם.
הצעת החוק מעגנת ייצוג של גורמי סביבה, ובראשם המשרד להגנת הסביבה, כגופים הקבועים בחוק, וכן מעגנת את החובה להתחשב בשיקולים סביבתיים במערך החלטות המתקבלות על פי החוק.
הצעת חוק זהה הונחה על שולחן הכנסת השמונה-עשרה על ידי חבר הכנסת דב חנין וקבוצת חברי הכנסת (פ/3082/18).

---------------------------------
הוגשה ליו"ר הכנסת והסגנים
והונחה על שולחן הכנסת ביום
י"ט באייר התשע"ג – 29.4.13